วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
3 ส.ค. 2559

ภาครวมตลาดภาคเช้า
SET Index ปิดภาคเช้า 1,500.67 (+3.16 จุด, +0.21%) กรอบ 1,502-1,493 มูลค่าการซื้อขาย 25,917.80 ลบ. เรียงลำดับมูลค่าการซื้อขายรายกลุ่ม TRANS ENERG BANK ICE COMM PROP CONMAT PETRO ตามลำดับ.  ตลาดภูมิภาค [Hang Seng -1.70%][KOSPI -0.93%][Nikkei225 -1.65%][ChinaA50 -0.13%][TAIEX -0.71%]
[ติดตาม]

– ดัชนี PMI ภาคบริการเดือนก.ค.โดยมาร์กิต ของอียู เยอรมัน อังกฤษ ช่วง 15.00-15.30 น. สหรัฐ 20.45 น.
– สต็อกน้ำมันรายสัปดาห์จาก EIA สหรัฐ 21.30 น.
(+) ธปท. ชงคลังแก้ พ.ร.บ. ธปท. มาตรา 19 อุดความเสี่ยงแบงก์ล้ม
นายวิรไท สันติประภพ ผู้ว่าการธปท. เปิดเผยว่า ที่ผ่านมา ธปท.ได้ส่งผ่านคำร้องไปยังกระทรวงการคลังเพื่อให้พิจารณาเสนอเรื่องเข้าที่ประชุมคณะรัฐมนตรี พิจารณาแก้ไขพระราชบัญญัติธนาคารแห่งประเทศไทย พ.ศ. 2551 ในมาตรา 19 เพื่อเตรียมการไว้หากเกิดปัญหาเชิงระบบสถาบันการเงิน จะได้สามารถเข้าไปช่วยเหลือแก้ปัญหาสภาพคล่องและเข้าไปดูแล เมื่อเกิดวิกฤตในสถาบันการเงิน ด้วยเหตุนี้ ธปท.จึงต้องหาวิธีอุดช่องโหว่ที่ดีที่สุด ผ่านกลไกของกองทุนเพื่อการฟื้นฟูและพัฒนาระบบสถาบันการเงิน ด้วยวิธีการดังต่อไปนี้ 1.)ให้กู้ยืมเงินแก่สถาบันการเงิน 2.) ซื้อหรือเข้าถือหุ้นในสถาบันการเงิน และ 3.) ซื้อ ซื้อลด หรือ รับช่วงซื้อลดตราสารแสดงสิทธิในหนี้ หรือรับโอนสิทธิเรียกร้องของสถาบันการเงิน (prachachat.net)
 
IMPACT (+) BDMS U CPF BLA SCB BBL HMPRO CENTEL BANPU ADVANC GLOW MAKRO PTTGC BH MEGA
IMPACT (-) PTTEP CPALL TMB TRUE IVL KBANK DTAC M CPN PS MINT KCE MTLS BJC SAWAD TLGF
 
SET Index ปิดภาคเช้า 1,500.67 (+3.16 จุด, +0.21%)
SET Index ยืนเหนือแนวรับหลัก 1,500 จุด
SET index ปิดช่วงเช้าที่โซนแนวรับหลัก 1,500 จุด ซึ่งอยู่ในระหว่างการปรับตัวลดลงเพื่อสร้างฐานราคาใหม่ตามแนวรับต่างๆ แนะนำซื้อเมื่อย่อตัวตามแนวรับเท่านั้น โดยแนวรับหลักอยู่ที่ 1,500 จุด แนวรับถัดไปอยู่ที่ 1,490 จุด พร้อมกับแนวต้านราคาที่ 1,510 และ 1,525 จุดตามลำดับ
 
TIPCO (ราคาปิดภาคเช้า 15.80 บาท)
ราคาขยับขึ้นมาถึงเป้าหมายที่ บล.ASL ให้วานนี้ (2/8/2016)
TIPCO ราคาขยับขึ้นมาถึงเป้าหมายแรกที่ บล.ASL ให้วานนี้ (15.80-16.00) จากสัญญาณซื้อระยะสั้น แนะนำทยอยทำกำไรที่ราคาเป้าหมายและโซนแนวต้านแรก 15.80-16.00 บาท โดยมีเป้าหมายถัดไปที่ 17.00 บาท แนวรับระยะสั้นอยู่ที่ 15.30-15.20 และไม่ควรต่ำกว่าแนวดังกล่าว
 
TNH (ราคาปิดภาคเช้า 40.25 บาท)
ซื้อเล่นสั้นที่แนวรับ SMA50 ลุ้น Rebound
TNH ราคาสามารถยืนเหนือ SMA50 ซึ่งเป็นแนวรับสำคัญได้ในช่วงเช้า ณ โซนราคาที่ 39.50-40.00 บาท แนะนำซื้อเล่นสั้นหากสามารถยืนเหนือแนวนี้ได้อย่างต่อเนื่อง ลุ้น Rebound ปิด Gap ที่ราคาเป้าหมาย 42.75 บาท ตัดขาดทุนหากหลุดแนวรับ 39.50 บาทลงมาเต็มแท่ง